b'\n_START_ARTICLE_\nPolyarthron\n_START_SECTION_\nUtseende\n_START_PARAGRAPH_\nMiddelsstore til store (20-45 millimeter), lyst gulbrune trebukker. Hannen har tett kamformede, ikke s\xc3\xa6rlig lange antenner. Fasett\xc3\xb8ynene er noks\xc3\xa5 store, men ikke utst\xc3\xa5ende, kjevene ikke p\xc3\xa5fallende forst\xc3\xb8rret. Pronotum er forholdsvis lite og har en pigg midt p\xc3\xa5 sidekantene. Dekkvingene har avrundede "skuldre" og opph\xc3\xb8yde lengderibber.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er nattaktive. En del av dem kommer til lys.\n_START_SECTION_\nUtbredelse\n_START_PARAGRAPH_\nGruppen er utbredt i det nordlige og vestlige Afrika (s\xc3\xb8r til Nigeria og vest til Kapp Verde\xc3\xb8yene) og i Saudi-Arabia.'